ສະຫະລັດ ເກົາຫຼີໃຕ້ ແລະຍີ່ປຸ່ນ ຈະປະຊຸມກັນ ທີ່ກຸງໂຊລ
ກອງປະຊຸມວ່າດ້ວຍຄວາມໝັ້ນຄົງ ລະຫວ່າງສະຫະລັດ ເກົາຫຼີໃຕ້ ແລະຍີ່ປຸ່ນ ຈະໄຂຂຶ້ນທີ່ກຸງໂຊລ ໃນອາທິດຈະມາ
ເກົາຫລີໃຕ້ກ່າວວ່າ ຕົນຈະເປັນເຈົ້າພາບ ໃນການເຈລະຈາຫາລືກັນກັບເຈົ້າໜ້າທີ່ປ້ອງກັນ ປະເທດຂອງສະຫະຣັດແລະຍີປຸ່ນ ທີ່ກຸງໂຊລໃນຕົ້ນ ອາທິດໜ້າ ເຈົ້າໜ້າທີ່ລັດຖະບານທີ່ກຸງໂຊລ ນະຄອນຫຼວງຂອງເກົາຫຼີໃຕ້ ໄດ້ບອກກັບນັກຂ່າວ VOA ວ່າ ການປຶກສາຫາລືກ່ຽວກັບຄວາມໝັ້ນຄົງສາມຝ່າຍ ຈະມີຂື້ນໃນວັນຈັນແລະວັນອັງຄານ ຈະມານີ້ ພວກນັກວິເຄາະກ່າວວ່າ ມັນແມ່ນພາກສ່ວນນຶ່ງ ຂອງການສືບຕໍ່ການສົນທະນາຫາລືລະ ຫວ່າງກຸງໂຊລ ວໍຊິງຕັນແລະໂຕກຽວ ກ່ຽວກັບແຜນປະຕິບັດງານສຸກເສີນທີ່ກ່ຽວຂ້ອງກັບ ເກົາຫລີເໜືອແຕ່ວ່າໂຄສົກຄົນນຶ່ງຂອງກະຊວງປ້ອງກັນປະເທດເກົາຫລີໃຕ້ບໍ່ໄດ້ໃຫ້ຢືນຢັນ ກ່ຽວກັບເລື້ອງນີ້ ແລະພຽງແຕ່ກ່າວວ່າ ຈະພົວພັນກັບເລື້ອງມະນຸດສະທໍາ ສື່ມວນຊົນໃນກຸງໂຊລ ລາຍງານວ່າ ນາຍທະຫານຊັ້ນສູງຂອງເກົາຫລີໃຕ້ ແລະສະຫະລັດ ໄດ້ພົບປະກັນທີ່ທຳນຽບຫ້າແຈ ໃນວັນອັງຄານຜ່ານມານີ້ ເພື່ອເຊັນສັນຍາຂັ້ນຕົ້ນ ກ່ຽວກັບ ແຜນການປະຕິບັດງານໃໝ່ສຳລັບຮັບມືກັບການທ້າທາຍເກາະຜິດຂອງເກົາຫລີເໜືອທີ່ອາດ ມີຂຶ້ນ